Euroopa Liidu Teataja L 288 , 27/10/1998 Lk 0005 - 0006



Komisjoni määrus (EÜ) nr 2305/98, 26. oktoober 1998, millega muudetakse määrust (EÜ) nr 97/95, milles sätestatakse üksikasjalikud eeskirjad, kohaldamaks nõukogu määrust (EMÜ) nr 1766/92 kartulitootjatele makstavate miinimumhindade ja kompenseerivate maksete suhtes ning nõukogu määrust (EÜ) nr 1868/94, millega kehtestatakse kartulitärklise tootmise kvoodisüsteem EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuli 1994. aasta määrust (EÜ) nr 1868/94, millega kehtestatakse kartulitärklise tootmise kvoodisüsteem, [1] viimati muudetud määrusega (EÜ) nr 1284/98, [2] eriti selle artiklit 8, ning arvestades, et: määrusega (EÜ) nr 1868/94 kehtestatakse kvoodisüsteem sellise kartulitärklise tootmiseks, mille puhul makstakse ühenduse abi; kõnealuse määruse artiklis 2 määratakse tootjaliikmesriikidele kolmeks aastaks kartulitärklise kvoodid ja määratletakse alamkvootide eraldamise meetod; teatavad osad komisjoni määrusest (EÜ) nr 97/95 [3](viimati muudetud määrusega (EÜ) nr 1125/96 [4]), millega sätestatakse üksikasjalikud rakenduseeskirjad, on muutunud õigustühiseks; selguse huvides tuleks need osad välja jätta; turu arengu paremaks jälgimiseks peaksid liikmesriigid teatama komisjonile enne iga majandusaasta 30. juunit olemasolevatest kvootidest ja ilma toetuseta eksporditavatest kogustest; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 97/95 muudetakse järgmiselt. 1. Artikkel 2 asendatakse järgmisega: "Artikkel 2 Kui kohaldatakse määruse (EÜ) nr 1868/94 artikli 6 lõiget 2, kohandatakse eraldatud alamkvoote vastavalt kvoodi ületamise aastale järgneva majandusaasta alguses." 2. Artikkel 3 jäetakse välja. 3. Artikkel 19 asendatakse järgmisega: "Artikkel 19 1. Tärklist tootvad ettevõtjad teatavad pädevatele asutustele hiljemalt iga majandusaasta 30. aprilliks: - tärklisekartulite kogustest, mille suhtes on kohaldatud määruse (EMÜ) nr 1766/92 artikli 8 lõikeid 1 ja 2, - kartulitärklise kogustest, mille puhul on makstud määruse (EÜ) nr 1868/94 artiklis 5 ettenähtud lisatasu. 2. Kui kohaldatakse artiklit 17, esitavad liikmesriigid komisjonile hiljemalt iga majandusaasta 30. juuniks asjakohase üksikasjaliku teabe koos sätestatud tingimuste järgimist tõendavate dokumentidega." 4. Artikkel 20 asendatakse järgmisega: "Artikkel 20 Liikmesriigid teatavad komisjonile hiljemalt iga majandusaasta 30. juuniks: a) tärklisekartulite kogustest, mille suhtes on kohaldatud määruse (EMÜ) nr 1766/92 artikli 8 lõikeid 1 ja 2; b) tärklise kogustest, mille puhul on makstud määruse (EÜ) nr 1868/94 artiklis 5 ettenähtud lisatasu; c) määruse (EÜ) nr 1868/94 artikli 6 lõikes 2 käsitletud tärklist tootvatele ettevõtjatele majandusaasta jooksul ettenähtud kogustest ja alamkvootidest ning järgmiseks majandusaastaks ettenähtud kvootidest; d) vastavalt määruse (EÜ) nr 1868/94 artiklile 6 ilma toetuseta eksporditavatest kogustest; e) käesoleva määruse artikli 13 lõigetes 3 ja 4 osutatud kogustest; f) käesoleva määruse artiklis 16 osutatud kogustest." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. oktoober 1998 Komisjoni nimel komisjoni liige Franz Fischler [1] EÜT L 197, 30.7.1994, lk 4. [2] EÜT L 178, 23.6.1998, lk 3. [3] EÜT L 16, 24.1.1995, lk 3. [4] EÜT L 150, 25.6.1996, lk 1. --------------------------------------------------